VEF I-15

VEF I-15 — 1939 m. Latvijoje sukurtas vienvietis vienmotoris kovinis – mokymo lėktuvas. Lėktuvas gamintas Latvijos valstybinės įmonės VEF ( – VEF) aviacijos padalinyje – Aviacijos ceche (). Viso buvo pagaminti du vienetai, abu kurių buvo skirti Latvijos karinėms oro pajėgoms. Orlaivis buvo įvertintas teigiamai, planuota jo modernizuotos versijos gamyba, tačiau 1940 m. jo tolimesnis vystymas buvo nutrauktas.

 Konstrukcija ir gamyba 
1938 m. Latvijos aviacijos konstruktorius Karlis Irbytis () Latvijos gynybos ministerijos užsakymu pradėjo projektuoti vienvietį kovinį – lavinimosi lėktuvą. Nors užsakovas prašė sukurti lavinimosi lėktuvą Latvijos KOP jau naudoto (turėta 10 vnt.) mokymosi biplano Stampe et Vertongen SV.5 Tornado pagrindu, Irbytis pasirinko žemasparnio monoplano schemą ankstesnio savo kūrinio – vienviečio medinio žemasparnio monoplano VEF I-14 pagrindu. Projektas gavo VEF gamyklinį indeksą I-15. Orlaivio jėgaine buvo pasirinktas Didžiojoje Britanijoje gamintas vienaeilis 6 cilindrų variklis De Havilland Gipsy Six. Orlaivio važiuoklė – triratė, klasikinė, su dviem pagrindiniais ratais ir uodegos ratuku. „Plane Facts: Latvian lightweight“. Air International, January 1979, Vol. 16 No. 1. pp. 45–46.

1939 m. balandžio mėn. pirmasis prototipas (I-15A), varomas 200 AG (149 kW) galios varikliu Gypsy Six I, sukusiu dvimentį medinį fiksuoto žingsnio propelerį, atliko pirmąjį skrydį.

Į antrąjį prototipą (I-15B) buvo sumontuotas 220 AG (167 kW) galios variklis Gypsy Six II, sukęs metalinį dvimentį keičiamo žingsnio propelerį. I-15B taip pat buvo ginkluotas vienu su propeleriu sinchronizuotu kulkosvaidžiu.

Po bandymų abu prototipai – I-15A (registracijos Nr. 190) ir I-15B (registracijos Nr. 191)VEF I-15, Уголок неба buvo perduoti Latvijos KOP, kurios juos naudojo naikintuvų pilotų lavinimuisi, kartu buvo numatyta galimybė juos naudoti ir kovos sąlygomis.

Metų pabaigoje Latvijos KOP užsakė pagaminti dar du šio modelio orlaivius su galingesniais varikliais. Trečiosios modifikacijos, gavusios indeksą I-15bis, varomos 6 cilindrų vienaeiliais varikliais Hispano-Suiza 6 Mb, išvystančiais 300 AG (220 kW) galią, gamyba buvo pradėta 1940 m. pradžioje. Šis užsakymas nebuvo įvykdytas, jo atsisakius naujesnio ir pažangesnio mokymų naikintuvo VEF I-16 gamybos naudai. Kituose šaltiniuose teigiama, kad I-15bis gamyba buvo nutraukta okupacinės sovietų valdžios nurodymu.Davis, Chuck. „Latvia’s Little Hawk“. Air Enthusiast, Forty-eight, December 1992 to February 1993, p. 62

 Techniniai duomenys 
+ParametrasVEF I-15AVEF I-15BVEF I-15bisĮgula1Ilgis7,10 mSparno mojis8,00 mSparno plotas10,77 m2Aukštis2,10 mSvoristuščio750 kgmaksimalus kilimo960 kgJėgainėvienas i6 tipo variklisde Havilland Gipsy Six Ide Havilland Gipsy Six IIHispano-Suiza 6 Mbgalia200 AG (149 kW)220 AG (167 kW) 300 AG (220 kW)PropelerisDvimentis, medinis, fiksuoto žingsnioDvimentis, metalinis, keičiamo žingsnioGreitismaksimalus314 km/h331 km/hkreiserinis300 km/hKovinis spindulys610 kmSkrydžio lubos7000 mGinkluotėkulkosvaidis -1 vnt.

 Išnašos 

 Literatūra 

 Davis, Chuck. „Latvia’s Little Hawk“. Air Enthusiast, Forty-eight, December 1992 to February 1993. ISSN 0143-5450. pp. 58–64
 Le Fana de l’Aviation 1993-06. Malcolm Passinghan. Les avions construits  et Lettonie.
 Flieger Revue Extra No.8. Latvijas Gaisaspeki.
 „Plane Facts: Latvian lightweight“. Air International, January 1979, Vol. 16 No. 1.
 VEF IRBITIS I-15 
 VEF I-15 – Vieglais iznīcinātājs 
 VEF I-15 Уголок неба 

Kategorija:Žemasparniai
Kategorija:VEF orlaviai
Kategorija:Naikintuvai
Kategorija:Mokomieji lėktuvai
Kategorija:Nesukurti orlaiviai